
“PËR DISA NDRYSHIME DHE SHTESA NË LIGJIN NR. 84/2022 
“PËR BUXHETIN E VITIT 2023”
[bookmark: _GoBack]
Në mbështetje të nenit 101 të Kushtetutës, me propozimin e ministrit të Financave dhe Ekonomisë, Këshilli i Ministrave

V E N D O S I:

Në ligjin nr. 84/2022“Për buxhetin e vitit 2023”,  bëhen këto ndryshime:



Neni l
Nenet  1, 2, 3, 4 dhe 5 ndryshohen, si më poshtë vijon:

“Neni 1
Buxheti për vitin 2023 është:
Të ardhurat									650 109	 milionë lekë;
Shpenzimet									705 607  milionë lekë;
Deficiti										 55 498	 milionë lekë.
Ai përbëhet nga buxheti i shtetit, buxheti vendor dhe fondet speciale, sigurimet shoqërore, sigurimet shëndetësore dhe kompensimi i ish-pronarëve.

Neni 2
Buxheti i shtetit për vitin 2023 është:
Të ardhurat								       477 967     milionë lekë;
Shpenzimet							            533 465	 milionë lekë;
Deficiti									         55 498     milionë lekë.

Neni 3
Buxheti vendor për vitin 2023 është:
Të ardhurat									              		64 473     milionë lekë,
nga të cilat:
- transferta e pakushtëzuar e përgjithshme		21 981	 milionë lekë;
- transferta e pakushtëzuar sektoriale		 	 9 890	 milionë lekë;
- të ardhura të tjera					                   32 602	 milionë lekë;
Shpenzimet							                        		64 473	 milionë lekë.

Neni 4
Buxheti i sigurimeve shoqërore për vitin 2023 është:
l. Sigurimi i detyrueshëm, programet kompensuese dhe trajtimet e veçanta.
Të ardhurat gjithsej								 	159 912	 milionë lekë,
nga të cilat:		
- kontributet								          122 119	  milionë lekë; 
- transferimet nga buxheti i shtetit			  31 163	  milionë lekë;
- transferta për indeksimin e pensioneve	    3 100	  milionë lekë;
- bonusi i pensionistëve					   	         3 530	  milionë lekë;
Shpenzimet										      	159 912    milionë lekë 

Paga minimale, për efekt të pagesës së kontributit të sigurimeve shoqërore dhe shëndetësore, është e barabartë me pagën minimale në shkallë vendi dhe ndryshon sa herë që ndryshon kjo pagë. 
Këshilli i Ministrave përcakton masën e kontributit për personat e vetëpunësuar në bujqësi, si dhe të kategorive të veçanta të personave të vetëpunësuar. 
Për vitin 2023 teprica ndërmjet të ardhurave dhe shpenzimeve, sipas degëve dhe programeve të sigurimit shoqëror të detyrueshëm e suplementar, përdoret për mbulimin e defiçitit të degës së pensioneve.

2. Sigurimi suplementar. 
Të ardhurat gjithsej								   		  7 403  milionë lekë,
nga të cilat:		
- kontributet											   2 480	milionë lekë;
- transferimet nga buxheti i shtetit				   4 823	milionë lekë;
- transferta për indeksimin e pensioneve		      100   milionë lekë;
Shpenzimet												        7 403	milionë lekë.

Fondi për indeksimin e pensioneve është	parashikuar  3 200 milionë lekë.
Përdorimi i këtij fondi bëhet sipas përcaktimeve në nenin 61 të ligjit nr.7703 datë 11.05.1993 “Për sigurimet shoqërore në Republikën e Shqipërisë, tё ndryshuar”. Shpenzimet administrative, si pjesë e shpenzimeve totale për skemën e sigurimeve shoqërore, janë jo më shumë se 3 450 milionë lekë dhe ndahen sipas skemave në proporcion me shpenzimet e drejtpërdrejta.

Neni 5
Buxheti i sigurimeve shëndetësore për vitin 2023 është:
Të ardhurat gjithsej							       54 536	milionë lekë,
nga të cilat:		
- kontributet dhe të tjera						  18 801	milionë lekë;
- transferimet nga buxheti i shtetit		  35 735	milionë lekë;
Shpenzimet										       54 536	milionë lekë.
Fondi pёr rimbursimin e medikamenteve nuk tejkalon tavanin prej 12 000 milionë lekë. 
Fondi për shërbimin spitalor detajohet dhe përdoret me vendim të Këshillit të Ministrave.

Neni 2
[bookmark: _Hlk147738988]Në nenin 7, Fondi i Rindërtimit nga 5 000 milionë lekë bëhet 17 000 milionë lekë. 


Neni 3
Neni 9 ndryshohet si më poshtë vijon: 

“Neni 9
Të ardhurat e buxhetit të shtetit sipas grupeve kryesore janë:
Grantet							                	  30 558	   milionë lekë;
Të ardhurat tatimore							423 800	   milionë lekë;
Të ardhurat jotatimore						  23 609	   milionë lekë.


Neni 4
Neni 10 ndryshohet si me poshte vijon:

“Neni 10
Defiçiti faktik i buxhetit të shtetit, i cili nuk duhet të rezultojë më tepër se defiçiti i përcaktuar në Nenin 1 të këtij ligji, mund të financohet nëpërmjet huamarrjes neto nga burime të brendshme deri në kufirin maksimal prej 25 000 milionë lekë.
Pjesa tjetër e financimit të defiçitit faktik të buxhetit të shtetit financohet nëpërmjet huamarrjes neto nga burime të huaja, si dhe ndryshimit pakësues ose shtues të gjendjes së llogarisë unike të Këshillit të Ministrave në Bankën e Shqipërisë dhe llogarive të fondeve speciale në bankat e nivelit të dytë.
Vlera indikative e financimit nëpërmjet huamarrjes neto nga burime të huaja është rreth 52 310 milionë lekë, ku përfshihen huamarrjet dhe ripagesat me vlera të përafërta indikative si më poshtë:
- huamarrje afatgjatë të destinuara për projekte me vlerë rreth 20 800 milionë lekë;
- emetimi i një Eurobondi me vlerë prej rreth 68 958 milionë lekë;
- huamarrje në formën “mbështetje buxhetore” nga institucione financiare   ndërkombëtare, me vlerë rreth 26 779 milionë lekë;
- ripagesa të principalit me vlerë rreth (minus) 65 026 milionë lekë të cilat përfshijnë edhe një parablerje të mundshme, të pjesëshme, të Eurobondit ekzistues që maturohet në vitin 2025, për një vlerë orientuese prej rreth (minus) 22 986 milion lekë;
- nënhua për pushtetin vendor me vlerë rreth 800 milionë lekë.
Vlera indikative e akumulimit (shtesës) të gjendjes në llogarinë unike të Këshillit të Ministrave në Bankën e Shqipërisë, është rreth (minus) 27 812 milionë lekë.
Vlera indikative e financimit, nëpërmjet përdorimit të gjendjes së akumuluar në llogaritë e fondeve speciale në bankat e nivelit të dytë, është rreth 6 000 milionë lekë.
Çdo diferencë që mund të rezultojë midis financimit total neto nga burimet e ndryshme të përmendura në këtë nen dhe defiçitit faktik të buxhetit të shtetit, në rast teprice, akumulohet në llogarinë unike të Këshillit të Ministrave në Bankën e Shqipërisë ose, në rast mungese, përdoret nga gjendja e kësaj llogarie.
Të ardhurat nga privatizimi që mund të krijohen gjatë vitit 2023, përdoren jo më pak se 50 për qind për uljen e kufirit të huamarrjes neto nga burime të brendshme dhe pjesa tjetër përdoret me vendim të Këshillit të Ministrave për rritjen e kufirit të shpenzimeve kapitale, e cila automatikisht rrit me të njëjtën masë kufirin e defiçitit të buxhetit të shtetit të përcaktuar në nenet 1 dhe 2 të këtij ligji.


[bookmark: _Hlk147407010]Neni 5
Në nenin 11 bëhen ndryshimet si më poshtë vijon:

Paragrafi i pare behet:
“Shpenzimet e buxhetit të shtetit sipas grupeve kryesore janë: 
-	shpenzime të buxhetit qendror	 			      511 365	      milionë lekë;
-	fondi rezervë i buxhetit dhe kontigjenca       17 200	      milionë lekë;
-	kontingjencë për risqet e borxhit			  	     4 900       milionë lekë;

Paragrafi i 7 i nenit 11 hiqet.

Në paragrafin e fundit, fondi 100 milonë leke bëhet 250 milionë lekë.

Në fund të nenit shtohet paragrafi me këtë përmbajtje:
“Gjendja e mjeteve monetare që do të rezultojë në fund të vitit buxhetor 2023 në llogarinë unike të thesarit si rezultat i mosrealizimit të shpenzimeve ose tejkalimit të të ardhurave, transferohet  në llogarinë e shpronësimeve në Bankën e Shqipërisë në masën jo më shume se 5 000 milionë lekë dhe përdoret me vendime të Këshillit të Ministrave për shpronesime dhe vendime gjyqesore që lidhen me shpronësimet”. 

Tabelat 1 dhe 4, që përmenden në këtë nen, zëvendësohen me tabelat 1 dhe 4 që i bashkëlidhen këtij akti normativ.



Neni 6
Në nenin 12, tabela 2 e përmendur në këtë ligj, zëvendësohet me tabelën 2 bashkëlidhur.

Neni 7
Në nenin 13, paga e Presidentit nga 257 000 lekë në muaj bëhet 425 000 mijë lekë në muaj.

Neni 8
Neni 14 riformulohet si më poshte vijon:
‘Neni 14
Fondi rezervë prej 3 800 milionë lekë përdoret me vendim të Këshillit të Ministrave si më poshtë: 
a)	2 000 milionë lekë për raste të paparashikuara të njësive të qeverisjes së përgjithshme; 
b)	1 800 milionë lekë për perballimin e kostos se zgjedhjeve.

Kontingjenca për risqet e borxhit prej 4 900 milionë lekë përdoret nga ministri përgjegjës për financat për të kompensuar rreziqe potenciale nga luhatjet në kurset e këmbimit ose normat e interesit, me ndikim në shpenzimet për interesa.

Kontigjenca prej 13 400 milionë lekë përdoret me vendim të Këshillit të Ministrave për raste të paparashikuara.

Shumat e shpërndara nga fondi rezervё, kontigjenca dhe kontigjenca për risqet e borxhit, shtojnë kufijtë e miratuar në tabelat 1 dhe 4 që përmenden në nenin 11 të këtij ligji.

Neni 9
Në nenin 15, tabela 3 që përmendet në këtë nen, zëvendesohet me tabelën 3 bashkëlidhur.

Neni 10
Neni 19 ndryshohet si më poshtë:
“Neni 19
Kufiri për rritjen vjetore të totalit ekzistues të stokut të borxhit të qeverisjes qendrore dhe atij të garantuar të qeverisjes qendrore në dobi të palëve të treta përfituese për vitin 2023, pa përfshirë efektet e mundshme prej ndryshimit të kursit të këmbimit, është deri në 74 985 milionë lekë, i dhënë me hollësi si mëposhtë:
- për rritjen vjetore të borxhit të qeverisjes qendrore, deri në 80 726 milionë lekë; 
- për rritjen (pakësimin) vjetore të garancive të qeverisjes qendrore në dobi të palëve të treta përfituese, deri në (minus) 5 741 milionë lekë.
Stoku i borxhit publik vlerësohet të arrijë në 1 454 139 milionë lekë, pa përfshirë efektet e mundshme prej ndryshimit të kursit të këmbimit, i dhënë me hollësi si mëposhtë:
- stoku i borxhit të qeverisjes qendrore 1 406 926 milionë lekë;
- stoku i borxhit të garantur nga qeverisja qendrore 46 463 milionë lekë;
- stoku i borxhit të qeverisjes vendore 750 milionë lekë.


Neni 11
Neni 20 ndryshohet si më poshtë vijon:
“Neni 20
Në rast se një parablerje  e mundshme e Eurobondit ekzistues që maturohet në vitin 2025 mund të jetë më e ulët se sa vlera orientuese prej 22 986 milion lekë; si dhe në rast të disbursimit të ndonjë kredie shtesë në formën e “mbështetjes buxhetore” nga institucionet financiare ndërkombëtare; si dhe në rast të përdorimit të fondeve të përfituara nga alokimi i të drejtave të tërheqjes speciale prej Fondit Monetar Ndërkombëtar, kufijtë respektivë për huamarrjen totale neto, rritjen vjetore të borxhit të qeverisjes qendrore dhe nivelin e vlerësuar të stokut total të borxhit publik, të përcaktuara në këtë nen dhe nenin 19, mund të tejkalohen deri sa shuma e vlerave të mëposhtme: 
Diferenca midis vlerës orientuese të parablerjes së mundshme të Eurobondit prej 22 986 milion lekë dhe vlerës faktike të parablerjes, përfshirë edhe vlerën faktike zero që do rezultone në rast të mosbërjes së parablerjes.
Vlera e kredisë në formën e “mbështetjes buxhetore” të disbursuar;
Vlera e përdorimit të fondeve të përfituara nga alokimi i të drejtave të tërheqjes speciale prej Fondit Monetar Ndërkombëtar;
 
Ndërkohë, niveli i defiçitit të buxhetit të vitit 2023 mbetet i pandryshuar, sipas përcaktimit në nenin 1 të këtij ligji.

Këshilli i Ministrave mund të akumulojë dhe mund të mbajë në llogarinë unike të Këshillit të Ministrave në Bankën e Shqipërisë, çdo gjendje shtesë të likuiditetit që mund të krijohet dhe mbartet për të financuar buxhetet e viteve fiskale pasardhëse, por në mbyllje të vitit buxhetor gjendja e akumuluar nuk duhet të kalojë vlerën mesatare prej dy muajsh kumulativë të shpenzimeve buxhetore të planifikuara për atë vit buxhetor.

Neni 12
Ky ligj hyn në fuqi 15 ditë pas botimit në Fletoren Zyrtare .

                                                                                                      	   K R Y E T A R E

                                                                                                             Lindita NIKOLLA

